laion/Wikipedia-Exotic huggingface dataset:
החלוצים - לקט צלליות

"החלוצים: לקט צלליות גזורות בידי מאיר גור-אריה" או "החלוצים: גזרי צלליות בלווית שירי חלוצים" (1924) הוא ספר מאת מאיר גור אריה, המציג צלליות של חלוצים. ספרו של מאיר גור אריה - "החלוצים", הוא אלבום המכיל 20 צלליות של דמויות ארצישראליות. הספר יצא בהוצאת "בני בצלאל", והוא הודפס בדפוס "ציון" של האחים רוהל בירושלים. כל דף מכיל צללית ומתחתיה פזמון פופולרי בן התקופה, שבחר מרדכי נרקיס. התיאורים של גור-אריה מציגים את החלוצים, אחד מן הדימויים שפותחו בבצלאל, בית מדרש לאמנות ולמלאכות-אמנות, במצבים של תנועה. בעיקר מן ואל העבודה. הם משקפות את האידיאל הציוני של העלייה השנייה והעלייה השלישית, כפי שהתבטאו ב"גדוד העבודה". ה"חלוץ" של גור-אריה עובד בסלילת כבישים, רוקד הורה ("פולקה חלוצית"), או עומד בקצה המאהל המשותף ("חד מחבריא"). בסופו של היום הוא חוזר אל משפחתו ("חלקי מכל עמלי"). האלבום הוצג בתערוכת "בצלאל" בתל אביב ובירושלים בשנת 1924. שמות הצלליות: "למחנה", "פגישה", "לאהל", "בארבע ידיים", "ברוד", "הסתתים", "סעודה מפסקת", "על הסלע הך הך!", "לאטו", "בדרך", "חלקי מכל עמלי", "כחם היום", "חד מחבריא", "פולקה חלוצית", "תן אש", "הורה", "צרה בשל המלכה", "מכתב", "עת ינוסו הצללים" שמות השירים באלבום: "אין דבר", "פעם אחת", "כשתבוא", "הללויה", "גליל", "דודאי אהבה", "לא צריך צעירות", "שיר החלוצים", "מירושלים", "חלוץ חלוץ הנני", "אל ספוד", "הנה באנו", "הגד חביבי", "מחצבה", "תפלת סדרן", "אנו נבנה", "אתה הוא היודע". "חד מחבריא" עם הפזמון "הנה באנו" (המנון הטראסק) מיכאל אבי-יונה, שירי החלוץ, דואר היום, 28 ביוני 1925 החלוצים: לקט צלליות בלוויית שירי חלוצים עם מנגינות, באתר זמרשת ראו: מיכאל אבי-יונה, שירי החלוץ, דואר היום, 28 ביוני 1925 ראו: "תל-אביב בירושלים", הארץ, 9 בספטמבר 1924 וגם ברוך שץ, תערוכת בצלאל, דואר היום, 5 באוקטובר 1924 מילות השיר "אין דבר" והאזנה לו, באתר זמרשת מילות השיר "על יד המחנה" והאזנה לו, באתר זמרשת מילות השיר "קרועים אנו" והאזנה לו, באתר זמרשת מילות השיר "גליל" והאזנה לו, באתר זמרשת מילות השיר "דודאי אהבה" והאזנה לו, באתר זמרשת מילות השיר "לא צריך צעירות" והאזנה לו, באתר זמרשת מילות השיר "חלוץ, חלוץ הנני" והאזנה לו, באתר זמרשת מילות השיר "המנון הטראסק" והאזנה לו, באתר זמרשת מילות השיר "מחצבה" והאזנה לו, באתר זמרשת
ארקן קריב

ארקן קריב (ברוסית: Аркан Карив;‏ 25 באפריל 1963, מוסקבה - 22 באפריל 2012, מוסקבה) היה עיתונאי וסופר ישראלי-רוסי. ארקן קריב נולד כארקדי קרבצ'ייבסקי במוסקבה למשפחת משורר, סופר ומבקר ספרות. לאחר סיום בית הספר הוא התחיל ללמוד הנדסה, אך לא סיים את הלימודים ועזב לאחר שנתיים. בשנת 1989 ארקדי עלה לישראל והתחיל לעבוד כעיתונאי בעיתון וסטי ובערוץ 9. בעיתון הייתה לו פינה קבועה "עברית קטן". במקביל הוא הכין שיעורי עברית באינטרנט. הוא כתב ספר ללימוד עברית ב-3 כרכים. ארקן קריב גם כתב מספר ספרי בלשים (בחלקם עם חברו אנטון נוסיק). בשנת 2004 ארקן קריב חזר לרוסיה. הוא המשיך לעבוד כעיתונאי בעיתונות רוסית וישראלית. בשנת 2011 הוא חזר לישראל והחל להגיש תוכנית טלוויזיה פארק תרבות. בשנת 2012 הוא חזר לרוסיה ונפטר תוך זמן קצר. קורות חיים (ברוסית) ארקן קריב - שיעורי עברית ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
אלפא רומיאו בלה

אלפא רומיאו בלה (באיטלקית: Alfa Romeo Bella, קרויה גם: Alfa Romeo Bella (Bertone)) היא מכונית קונספט בתצורת מכונית ספורט בסגנון קופה מתוצרת יצרנית הרכב האיטלקית אלפא רומיאו חברת בת של קונצרן הרכב האיטלקי פיאט, אשר הוצגה בשנת 1999. "אלפא רומיאו בלה" הוצגה לראשונה בתערוכת הרכב הבינלאומית ("Geneva Motor Show" (אנ')) בז'נבה בשנת 1999. 2 דלתות. שילוב השמשה הקדמית עם החלונות הצדדיים מעניק לתא הנוסעים מראה אווירונאוטי. 4 נוסעים (2+2), אך למרות שיש לה 4 מושבים ברטונה ("Gruppo Bertone" (אנ')) הכיר בכך שרבים בעלי מכוניות ספורט עם 4 מושבים משתמשים במושבים האחוריים כחלל מטען למזוודות. ב"אלפא רומיאו בלה" ניתן היה לקפל את משענת היד האחורית ומושבי המושב כדי להרחיב את שטח תא המטען לתא הנוסעים מבלי לקלקל את המראה המוגמר של תא הנוסעים ולהסתיר את הפריטים בתא המטען המורחב. מנוע מתוצרת "אלפא רומיאו" מסדרת מנועי "אלפא רומיאו V6 צילינדר" ("Alfa Romeo V6 engine" (אנ') סוג מנוע "Alfa Romeo Twin Spark engine" (אנ'). מנוע קדמי – 3 ליטר. מנוע בנזין. סוג הנעה: הנעה קדמית 4x2. "אלפא רומיאו בלה" "אלפא רומיאו בלה" "אלפא רומיאו בלה" אלפא רומיאו אלפא רומיאו נובולה אלפא רומיאו כמאל מדיה וקבצים בנושא אלפא רומיאו בלה בוויקישיתוף "אלפא רומיאו בלה" carstyling.ru/en/car/1999_alfa_romeo_bella "אלפא רומיאו בלה" forum.clubalfa.it/threads/alfa-romeo-bella-bertone-1999 "אלפא רומיאו בלה" conceptcarz.com/vehicle/z34/alfa-romeo-bella מנוע "Twin Spark" (בתרגום לעברית: "הצתה כפולה (תאומים)" – טכנולוגיית אלפא רומיאו TS שימשה לראשונה במכונית הגרנד פרי של אלפא רומיאו בשנת 1914. בתחילת שנות ה-60 של המאה ה-20 נעשה שימוש במכוניות המרוץ שלהם (GTA, TZ) כדי לאפשר לרכב להשיג תפוקת כוח גבוהה יותר ממנועיו. באמצע שנות ה-80 של המאה ה-20, אלפא רומיאו שילבה טכנולוגיה זו במכוניות הכביש שלהם כדי לשפר את ביצועיהן ולציית לבקרת פליטה מחמירה יותר "אלפא רומיאו בלה" motor1.com/news/64254/concept-we-forgot-1999-alfa-romeo-bella
בא לי אותך

"בא לי אותך" הוא סינגל שהוקלט על ידי הזמרת הישראלית נועה קירל, השיר יצא לאור ב-28 ביוני 2018, על ידי חברת התקליטים NMC. השיר נכתב, הולחן והופק על ידי דולב רם ופן חזות, השיר משלב את סגנונות הפופ וההיפ הופ. בסמוך לצאתו כסינגל, עלה השיר לרשת הזרמת המדיה ספוטיפיי. כמו כן, השיר היווה חלק מפסקול המופע PLAY פסטיגל, בו השתתפה קירל. הווידאו קליפ המלא שיצא עבור השיר בוים על ידי דורון סרי והועלה לערוץ היוטיוב של נועה קירל ב-28 ביוני 2018, בקליפ ניתן לראות את קירל רוקדת בשדה תעופה לצלילי השיר בליווי רקדניות. במסגרת מופע Play פסטיגל ביצעה קירל את השיר בגרסת מאשאפ עם השירים פלוס אחד ואהבה בסוף הקיץ יחד עם יהונתן מרגי. נועה קירל - בא לי אותך, סרטון באתר יוטיוב (אורך: 3:04) דודי פטימר, ‏"בא לי אותך" של נועה קירל: קומבינציה בין בגרות לפראיות ביצועית חסרת רסן, באתר מעריב אונליין, 29 ביוני 2018 לדף השיר באתר הספרייה הלאומית בא לי אותך, נבדק ב-2020-04-04 בא לי אותך / פלוס אחד / אהבה בסוף הקיץ, נבדק ב-2020-04-04
יאן ויקטורס

יאן ויקטורס (13 ביוני 1619 – דצמבר 1679) היה צייר הולנדי, אשר הרבה לצייר דיוקנאות, וציורים בהשראת סיפורי התנ"ך. ויקטורס היה מתלמידיו של רמברנדט. ציוריו מתארים את נוכחות האל. ויקטורס נולד למשפחה של אמנים. הוא החל כשוליה של הצייר רמברנדט. ציוריו מומנו על ידי פטרונים קלוויניסטים אשר הזמינו ציורים המתארים סיפורים תנכ"ים. ויקטורס היה נשוי ולו ולאשתו נולדו שישה ילדים. לאחר מותה של אשתו היגר לאיי הודו המזרחיים ההולנדיים ושם שירת ככומר בקהילה וטיפל בחולים. ויקטורס מת בשנת 1679.[דרוש מקור][מפני ש...] רות נשבעת אמונים לנעמי ברכת יעקב לאפרים ומנשה יעקב מכין נזיד עדשים בסיפור מכירת הבכורה חלום שר המשקים ושר האופים מפוענח על ידי יוסף סצנה מתוך מגילת אסתר גירוש הגר וישמעאל מדיה וקבצים בנושא יאן ויקטורס בוויקישיתוף יעל מאלי, אמנות כפרשנות, תל אביב, ידיעות אחרונות, 2017, עמ' 48 ערך זה הוא קצרמר בנושא ציירים ובנושא הולנדים. אתם מוזמנים לתרום לוויקיפדיה ולהרחיב אותו.
אלפא רומיאו נובולה

אלפא רומיאו נובולה (באיטלקית: Alfa Romeo Nuvola) היא מכונית קונספט בתצורת מכונית ספורט בסגנון קופה מתוצרת יצרנית הרכב האיטלקית אלפא רומיאו חברת בת של קונצרן הרכב האיטלקי פיאט, אשר הוצגה בשנת 1996. "אלפא רומיאו נובולה" הוצגה לראשונה בתערוכת הרכב הבינלאומית בפריז ("Paris Motor Show" (אנ')) בשנת 1996. גוף הדגם עשוי מפוליאסטר. גוף דו-מושבי המבוסס על מסגרת תומכת עצמית ממוכנת. 2 דלתות. מנוע קדמי בפוזיציה רוחבית - 2.5 ליטר. מנוע בנזין. סוג הנעה: הנעה כפולה 4x4. צמיגים: 235/40 ZR 18. מרחק בין 2 הגלגלים הקדמיים על הציר הרוחבי ("Axle track" (אנ')) - 1,577 מ"מ. מרחק בין 2 הגלגלים האחוריים על הציר הרוחבי - 1,602 מ"מ. תאוצה בין 0-97 קמ"ש היא 6.0 שניות. "אלפא רומיאו נובולה" "אלפא רומיאו נובולה" "אלפא רומיאו נובולה" "אלפא רומיאו נובולה" "אלפא רומיאו נובולה" אלפא רומיאו אלפא רומיאו כמאל אלפא רומיאו בלה אלפא רומיאו אלפאסוד קיימנו אלפא רומיאו פרוטאו מדיה וקבצים בנושא אלפא רומיאו נובולה בוויקישיתוף אלפא רומיאו נובולה, סרטון באתר יוטיוב אלפא רומיאו נובולה, סרטון באתר יוטיוב "אלפא רומיאו נובולה" supercars.net/blog/1996-alfa-romeo-nuvola-concept "אלפא רומיאו נובולה" קונספט alfaromeo159.com/alfa/concept/alfa-romeo-nuvola "אלפא רומיאו נובולה" web.archive.org/web/20080203181001 "אלפא רומיאו נובולה" - היסטוריה autodesignmagazine.com/en/2017/06/design-history-alfa-romeo-nuvola "Axle track" - מסלול הסרן ברכבים שיש להם שני גלגלים או יותר על ציר, הוא המרחק בין קו האמצע של שני הגלגלים באותו ציר. במקרה של ציר עם גלגלים כפולים, קו האמצע באמצע הגלגל הכפול משמש למפרט מסלול הסרן "אלפא רומיאו נובולה" קונספט motor1.com/news/316611/alfa-romeo-nuvola
איברהים מוחמד סוליך

איברהים מוחמד סוליך (בדיבהי: އިބްރާހީމް މުޙައްމަދު ޞާލިޙް; 4 במאי 1964), הידוע בכינוי "איבו" הוא פוליטיקאי מהאיים המלדיביים שכיהן כנשיא בין השנים 2018–2023. נולד בהינברו (אנ'). בשנת 1994, כשהיה בן 30 נבחר לראשונה כחבר פרלמנט כנציג האטול פאדהיפולו (אנ'). סוליך היה ממקימי המפלגה הדמוקרטית המלדיבית (אנ'). בשנים 2003 עד 2008 היה ממקימי התנועה הרפורמית הפוליטית באיים המלדיביים, שהובילה לכך שהמדינה אימצה חוקה מודרנית ודמוקרטית, שאפשרה לראשונה יותר ממפלגה אחת. סוליך גם היה חבר בכיר בפרלמנט. בספטמבר 2018 נבחר לנשיא המלדיביים, והחליף את הנשיא הקודם עבדולה יאמין. בשנת 2023 הוא הפסיד בבחירות למוחמד מואיסו. מדיה וקבצים בנושא איברהים מוחמד סוליך בוויקישיתוף אתר האינטרנט הרשמי של איברהים מוחמד סוליך (באנגלית ובדיבהי) איברהים מוחמד סוליך, ברשת החברתית אקס (טוויטר) טקס השבעתו כנשיא, סרטון באתר יוטיוב ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
EMedicine

eMedicine הוא מאגר מידע רפואי מקוון, שנוסד ב-1996 בידי שני רופאים: סקוט פלנטץ וריצ'רד לאבלי ומהנדס המחשב ג'פרי ברזין. האתר פתוח לשימוש ודורש רק הרשמה. הוא מכיל מידע על 7,000 מחלות המחולקים ל-62 קטגוריות ומכיל 25,000 תמונות וסרטונים. כך למשל המידע על רפואת ילדים, מורכב מכ-1,000 ערכים המחולקים ל-14 נושאים (אנדוקרינולוגיית ילדים, גנטיקה, קרדיולוגיה וכו'). בכתיבת המידע השתתפו מעל 11,000 אנשי רפואה (מתוכם 95% רופאים אמריקאים). כל ערך עובר ביקורת עמיתים בשלושה שלבים כולל ביקורת של דוקטור לרוקחות. eMedicine נרכש על ידי WebMD ב-2006, ופעיל תחת אתר המידע Medscape שבבעלותם. האתר מיועד לבעלי רקע רפואי ומייעד את עצמו לרופאים או סגל רפואי. מחקר מ-2009 הצביע על כך ש89% מהנתבעים בקרב רופאי העיניים השתמשו באתר. מחקר מ-2005 שהקיף 114 אתרים, מיקם אותו במקום השני בנושא נוירו-אונקולגיית ילדים, לאחר המכון הלאומי לסרטן. אתר האינטרנט הרשמי של EMedicine (באנגלית) ‏ Computer and internet use by ophthalmologists and trainees in an academic centre באתר CJOJCO ‏Quality of health information on the Internet in pediatric neuro-oncology
פוקימון הסרט: דיאנסי וגולם ההרס

פוקימון הסרט: דיאנסי וגולם ההרס (יצא לאור במקור ביפן כ-"מפלצות כיס XY הסרט: דיאנסי וגולם ההרס" ポケモン・ザ・ムービーXY 「破壊の繭とディアンシー) הוא הסרט ה-17 בסדרת סרטי פוקימון. זהו הסרט הראשון שפורסם תחת הכותרת "מפלצות כיס - XY" ביפן. הסרט עלה לאקרנים ב-19 ביולי 2014 ביפן. הדיבוב האנגלי לסרט הופק על ידי החברה "The Pokemon Company". בארצות הברית, הסרט שודר בדיבוב לאנגלית ב-Cartoon Network ב-8 בנובמבר 2014 יחד עם אוסטרליה וניו זילנד. קהילת קארבינק חיים להם במערות תת-קרקעיות והן מתקיימים בזכותו של יהלום לב המזין את החיים שלהם. זקן השבט שולח את הנסיכה שלהם, דיאנסי, במטרה למצוא את פוקימון החיים, זרניאס, על מנת שהוא יעזור לה למצוא את כוחה האמיתי, ובאמצעותו היא תוכל ליצור את היהלום הנחשק. היא יוצאת לעולם האמיתי, שם היא פוגשת מספר גנבים אשר מנסים לחטוף אותה, אך אש קטצ'אם, סרנה, קלמונט ובוני עוזרים לה להיחלץ מידיהם ומצטרפים אליה במסע למציאת הפוקימון האגדי. מסעם מוביל אותם ליער כל-האדמה, שם נמצאת הפקעת שבה ישן פוקימון ההרס, איוולטל. דיאנסי מוצאת את זרניאס והוא מגשים לה את משאלתה. בינתיים, הגנבים רודפים אחרי דיאנסי לתוך היער ומעירים את פוקימון ההרס, מה שגורם לו לצאת למסע תקיפות חסר הכרה שבו הוא מאבן את כולם. בסופו של דבר, זרניאס יוצא כנגדו ומחזיר את המצב לקדמותו. דיאנסי מגיעה בחזרה לביתה ויוצרת יהלום לב חדש. ערך מורחב – פוקימון - דמויות הסרט עלה לאקרנים ביפן על ידי טוהו ב-19 ביולי 2014. בארצות הברית, אוסטרליה וניו זילנד, הסרט שודר בדיבוב לאנגלית ב-Cartoon Network ב-8 בנובמבר 2014. אתר האינטרנט הרשמי של פוקימון הסרט: דיאנסי וגולם ההרס (ביפנית) "פוקימון הסרט: דיאנסי וגולם ההרס", במסד הנתונים הקולנועיים IMDb (באנגלית) "פוקימון הסרט: דיאנסי וגולם ההרס", באתר נטפליקס "פוקימון הסרט: דיאנסי וגולם ההרס", באתר AllMovie (באנגלית) "פוקימון הסרט: דיאנסי וגולם ההרס", במסד הנתונים הקולנועיים KinoPoisk (ברוסית)
עמוס סאסי

עמוס סאסי (נולד ב-29 בינואר 1979) הוא כדורגלן עבר ישראלי, ששיחק בעמדת הבלם. סאסי נחשב לאחד מהכישרונות המבוזבזים בכדורגל הישראלי והיה חלק מסרט דוקומנטרי שעסק בבעיות מערכת הכדורגל הישראלית. סאסי החל לשחק כדורגל במחלקת הנוער של מכבי נתניה, אך עד מהרה צד את עיניהם של קבוצת הצמרת הגרמנית, בורוסיה דורטמונד. יחד עם הקשר שלומי דהאן הם עשו את הדרך מנתניה לדורטמונד, שם השניים נחלו הצלחה רבה, ואף זכו יחד עם נבחרת אורט נתניה באליפות העולם לבתי-ספר. על אף הצלחתם, דהאן וסאסי חזרו לישראל על מנת להשלים שירות מלא בצה"ל, זאת במטרה לשחק בהמשך בנבחרת ישראל. השניים הושאלו למכבי חיפה ולא זכו לדקות משחק מרובות. בשנת 2000 חתם סאסי במכבי נתניה, ושיחק בה במשך כשנתיים עד שחזר לשורותיה של בורוסיה דורטמונד, שם שיחק בקבוצת המילואים. ב-2004 חזר לישראל, לקדנצייה שנייה בת כחצי שנה במכבי נתניה, ולאחריה חתם ושיחק כחצי שנה לא מוצלחת למדי בהפועל ניר רמת השרון. ב-2006, עזב לארצות הברית, ושיחק במכבי לוס אנג'לס עד שפרש בשנת 2018. עמוס סאסי, באתר Transfermarkt עמוס סאסי, באתר WorldFootball.net עמוד השחקן באתר מכבי חיפה תיאו וייס, ההחמצות הגדולות של הכדורגל הישראלי, באתר ynet, 10 באפריל 2017
ג'ון פראט

האם התכוונתם ל... סר ג'ון פראט (שר אוצר) (אנ') – שר האוצר של בריטניה בשנת 1721. ג'ון פראט (כלכלן) – כלכלן, אחד ממפתחי מדד שנאת הסיכון של ארו-פראט. ג'ון פראט (כדורגלן) (אנ') – שחקן כדורגל בעמדת הקשר בקבוצת טוטנהאם הוטספר.
הנשיקה

האם התכוונתם ל... הנשיקה (ברנקושי) – סדרת פסלים של קונסטנטין ברנקושי (1907/1908 - 1916) הנשיקה (רודן) – פסל של אוגוסט רודן (1882) הנשיקה (אייץ) – ציור של פרנצ'סקו אייץ (1859) הנשיקה (קלימט) – ציור של גוסטב קלימט (1907/1908) הנשיקה (מונק) – ציור של אדוורד מונק (1897) יום הניצחון על יפן בכיכר טיימס – "הנשיקה" הוא שם נוסף לתצלומו של אלפרד אייזנשטאדט (1945) הנשיקה ליד בית עיריית פריז – תצלומו של רובר דואנו (1950) הנשיקה (אופרה) – אופרה מאת בדז'יך סמטנה (1876) הנשיקה (סרט, 1896) – סרט אילם קצר נשיקה (פירושונים) נשיקות
חזיון

האם התכוונתם ל... צורת הסמיכות של חיזיון חזיון (מלך) (אנ') – ממלכי ארם דמשק
אלפא רומיאו אלפאסוד קיימנו

אלפא רומיאו אלפאסוד קיימנו (באיטלקית : Alfa Romeo Alfasud Caimano, קרויה גם : Alfasud Caimano) היא מכונית קונספט בתצורת מכונית ספורט מתוצרת יצרנית הרכב האיטלקית אלפא רומיאו אשר הוצגה בשנת 1971 שלדה דגם "אלפא רומיאו אלפאסוד קיימנו" מבוססת על שלדה דגם אלפא רומיאו אלפאסוד למרות העובדה שהייתה קצרה יותר ב-8.0 אינץ' מדגם "אלפאסוד". גג הדגם השקוף בנוי ממקשה אחת וכולל את אזורי "חלונות הצד" ו"חלון הרוחב הקדמי". לדגם 2 חלונות צד אחוריים וחלון אחורי. (ראו תמונה). הדלתות כולל כל אזור הגג השקוף נפתחים כיחידה אחת. הפתיחה מתבצעת מהכיוון האחורי לכיוון ציר התנועה הקדמי של הרכב. 2 נוסעים. 2 דלתות. מנוע קדמי, אורכי, מסבי גל ארכובה - 3. מנוע בנזין מתוצרת "אלפא רומיאו" מסוג "Alfa Romeo Boxer engine" (אנ'). סוג הנעה : הנעה קדמית 4x2. מנוע קירור מים. מאייד - 1 מתוצרת "וובר" בלמים - קדמי : דיסק, אחורי - דיסק. פנסי חזית - נשלפים. מרחק בין 2 הגלגלים הקדמיים על הציר הרוחבי ("Axle track" (אנ')) - 1,425 מ"מ. מרחק בין 2 הגלגלים האחוריים על הציר הרוחבי - 1,385 מ"מ. "אלפא רומיאו אלפאסוד קיימנו" "אלפא רומיאו אלפאסוד קיימנו" - מבט לפנסים האחוריים "אלפא רומיאו אלפאסוד קיימנו" "אלפא רומיאו אלפאסוד קיימנו" - מבט לפנסי החזית הנשלפים "אלפא רומיאו אלפאסוד קיימנו" - מבט ללוגו הדגם "אלפא רומיאו אלפאסוד קיימנו" - מבט ללוח מחוונים אלפא רומיאו אלפא רומיאו כמאל אלפא רומיאו בלה אלפא רומיאו נובולה אלפא רומיאו ספורטוט מדיה וקבצים בנושא אלפא רומיאו אלפאסוד קיימנו בוויקישיתוף אלפא רומיאו אלפאסוד קיימנו, סרטון באתר יוטיוב "אלפא רומיאו אלפאסוד קיימנו" italdesign.it/project/caimano "אלפא רומיאו אלפאסוד קיימנו" topgear.com/car-news/classic/concept-week-alfa-romeo-caimano "אלפא רומיאו אלפאסוד קיימנו" - מפרט ומידות carfolio.com/specifications/models/car "אלפא רומיאו אלפאסוד קיימנו" קונספט autoblog.com/2016/02/01/alfa-romeo-caimano-concept-official "אלפא רומיאו אלפאסוד קיימנו" - כולל תמונות favcars.com/alfa-romeo-alfasud-caimano-concept-901-1971 "אלפא רומיאו אלפאסוד קיימנו" - תמונה flickr.com/photos/93207294 "Axle track" - מסלול הסרן ברכבים שיש להם שני גלגלים או יותר על ציר, הוא המרחק בין קו האמצע של שני הגלגלים באותו ציר. במקרה של ציר עם גלגלים כפולים, קו האמצע באמצע הגלגל הכפול משמש למפרט מסלול הסרן
שלומי דהאן

שלומי דהאן (נולד ב-30 בספטמבר 1979) הוא כדורגלן עבר ישראלי, ששיחק בעמדת הקשר אחורי. דהאן החל לשחק כדורגל במחלקת הנוער של מכבי נתניה, אך עד מהרה צד את עיניהם של קבוצת הצמרת הגרמנית, בורוסיה דורטמונד. יחד עם הקשר עמוס סאסי הם עשו את הדרך מנתניה לדורטמונד, שם השניים נחלו הצלחה רבה, ואף זכו יחד עם נבחרת אורט נתניה באליפות העולם לבתי-ספר. על אף הצלחתם, דהאן וסאסי חזרו לישראל על מנת להשלים שירות מלא בצה"ל, זאת במטרה לשחק בהמשך בנבחרת ישראל. השניים הושאלו למכבי חיפה, ולא זכו לדקות משחק מרובות בעיקר בשל בעיות בירוקרטיה. בשנת 1999 הצטרף בהשאלה למכבי נתניה והיה שותף לעליתה לליגת העל שנה לאחר מכן חתם באופן רשמי לחמש שנים במועדון במהלכן הושאל להפועל ראשון לציון, צפרירים חולון והפועל ניר רמת השרון. בשנת 2005 עזב את מכבי נתניה וחתם בהפועל עפולה בה שיחק כשנה עד שחתם בבית"ר שמשון תל אביב. בשמשון שיחק דהאן במשך כחמש עונות וסייע לקבוצה להעפיל לליגה הלאומית בעונת 09–2008. בנוסף לכך היה חלק מהניצחון הסנסציוני בגביע המדינה על מכבי תל אביב בשנת 2008. בשנת 2011 חתם במכבי דלית אל כרמל מליגה א' צפון אך שיחק במועדון כשנתיים עד שעבר למכבי כפר יונה ששיחקה בליגה א' מחוז דרום. ב-2012 חתם במכבי השרון נתניה מליגה ב' ועונה לאחר מכן הצטרף למ.ס באקה מליגה ג' שם זכה לארבע הופעות בלבד. ב-2016, אחרי כשלוש שניים בהם לא שיחק כדורגל, חזר דהאן לכר הדשא וחתם במכבי השרון נתניה מליגה ג' בה שיחק עד שפרש בשנת 2019. בנוסף לכן, דהאן לקח חלק בנבחרת ישראל כששיחק בנבחרות ישראל הצעירות עד גיל 18 ולאחר מכן עד גיל 21. שלומי דהאן, באתר Transfermarkt שלומי דהאן, באתר FootballDatabase.eu עמוד השחקן באתר מכבי חיפה כתבה באתר דאבל פס
סאסי

שם המשפחה סאסי נגזר מ-"סאס" שהיא מילה הונגרית שפירושה "סכסוני", קרי תושב סכסוניה, חבל ארץ בגרמניה שבו נוכחותם של יהודים מוזכרת החל מהמאה ה-10. האם התכוונתם ל... יוסי סאסי – מוזיקאי ומפיק מוזיקלי ישראלי יוסי סאסי (קבלן) – קבלן, בעליה של הפועל ירושלים סילבסטר דה סאסי – בלשן ואוריינטליסט צרפתי ממוצא יהודי עמוס סאסי – כדורגלן עבר ישראלי פרג'אני סאסי – כדורגלן תוניסאי סאס מדיה וקבצים בנושא סאסי בוויקישיתוף מקור השם סאסי-שוורץ אתר בית התפוצות
דוריס דרי

דוריס דרי (בגרמנית: Doris Dörrie;‏ נולדה ב-26 במאי 1955, הנובר) היא סופרת ומפיקת סרטים גרמנייה. דוריס דרי גדלה בהנובר שבגרמניה המערבית. בשנת 1973 היא החלה ללמוד עשיית סרטים באוניברסיטה בקליפורניה, ולמדה גם בניו סקול בניו יורק. בשנת 1975 היא חזרה לגרמניה והמשיכה את לימודיה באוניברסיטה לאמנויות במינכן. במקביל היא החלה לעבודת בעיתונות בתחום ביקורת סרטים ופרסמה מספר סיפורים קצרים וסיפורי ילדים. בשנת 1983 היא הפיקה את הסרט הראשון שלה. בסך הכל היא הפיקה כ-20 סרטים. עבור סרטים אלו היא זכתה בפרסים בשנת 1999 ובשנת 2012. בשנת 2013 היא זכתה במלגת שהייה בכפר אמנים ביפן (באותו מחזור עם סשה ויידנר). דוריס דרי חברה באקדמיה הגרמנית לקולנוע. מדיה וקבצים בנושא דוריס דרי בוויקישיתוף דוריס דרי, במסד הנתונים הקולנועיים IMDb (באנגלית) דוריס דרי, באתר AllMovie (באנגלית) דוריס דרי, באתר Rotten Tomatoes (באנגלית) דוריס דרי, במסד הנתונים הקולנועיים KinoPoisk (ברוסית) דוריס דרי, באתר MusicBrainz (באנגלית) דוריס דרי, באתר Discogs (באנגלית)
טירת אינוורארי

טירת אינווררי (באנגלית: Inveraray Castle, בגאלית סקוטית: Caisteal Inbhir Aora) היא טירה סמוכה לעיירה אינוורארי במחוז ארגייל וביוט, שבמערב סקוטלנד, הממלכה המאוחדת. העבודה על הטירה החלה בשנת 1743 ככל הנראה במקום בו עמדה טירה מוקדמת יותר. הטירה נבנתה בסגנון התחייה הגותית ומתוך כך נחשבת הטירה לאחת הדוגמאות המוקדמות ומהמבנים הראשונים בבריטניה ביותר לסגנון זה, היא הוקמה עבור ראשי שבט קמפבל ששלטו באדמות האזור. מאז משמשת הטירה כמשכן של דוכס ארגייל, המשמש גם כראש שבט קמפבל. מבנה הטירה הוגדר ב-1971 כבניין רשום מדרגה A. בימינו פתוח חלק גדול מהאתר למבקרים, כאשר חלק מהטירה משמש עדיין כמעון לדוכס ארגייל ומשפחתו המתגוררים בשתי קומות בצד אחד של הטירה. מלבד ביקור בטירה, כולל שטח האחוזה של כ-240 קמ"ר אטרקציות תיירותיות שונות, בהם בתי הארחה, ציד איילים, מסלולי הליכה ומרכז ספורט מוטורי אתגרי. ספיישל חג המולד 2012 של סדרת הדרמה התקופתית הבריטית "אחוזת דאונטון" צולם בטירה זו שהוצגה בסדרה כטירת דנאיגל (Duneagle Castle). איאן קמפבל, דוכס ארגייל ה-12 מול הטירה הגינות לצד שביל הגישה לטירה אחורי הטירה ונהר ארי הטירה ב-1880 לפני הוספת מגדלי החרוט והקומה השלישית גינות הוורדים חלק מאוסף כלי הנשק המרשים שבטירה חדר אוכל בטירה איאן קמפבל, דוכס ארגייל ה-12 בחדר העבודה שלו סלון הטירה הפתוח למבקרים גרם מדרגות בטירה מדיה וקבצים בנושא טירת אינוורארי בוויקישיתוף אתר האינטרנט הרשמי של טירת אינוורארי (באנגלית) אתר האינטרנט הרשמי של טירת אינוורארי (באנגלית) Charlotte Eagar, McDownton! It's the TV event of Christmas... and we've been given a sneak preview - by the Scottish aristocrats whose stately home bagged a starring role, Daily Mail. 8 December 2012
Close to Seven

Close to Seven (בעברית: קָרוֹב לְשֶׁבַע) הוא אלבום האולפן החמישי של הזמרת-יוצרת הגרמנייה סנדרה. הוא יצא לאור ב-17 בפברואר 1992, בהוצאת חברת התקליטים וירג'ין רקורדס. מתוך האלבום יצאו שני סינגלים: "Don't Be Aggressive", ו-"I Need Love". האלבום הגיע למקום השביעי במצעד האלבומים שבגרמניה. בינואר 1992, הוציאה סנדרה את הסינגל המוביל מתוך האלבום "Don't Be Aggressive". השיר הפך ללהיט בין-לאומי, והגיע למקום השביעי במצעד של נורווגיה, ולמקום השמיני במצעד שבפינלנד. בנוסף לכך, יצא לו וידאו קליפ נלווה שנועד לעזור לו בקידום המסחרי ברחבי העולם. לאחר מכן, יצא השיר "I Need Love", כסינגל השני מתוך האלבום. הוא זכה להצלחה מתונה במדינות אירופה, אך לא הצליח לשחזר את הצלחת הסינגלים הקודמים של סנדרה. בעקבות ההצלחה של "Don't Be Aggressive", הוחלט שהיא תוציא אלבום להיטים נוסף בשם 18 Greatest Hits, בו נכללו שמונה-עשר הלהיטים הגדולים ביותר שלה. בשבוע יציאתו הצליח Close to Seven להגיע למקום השלושה-עשר במצעד האלבומים שבשווייץ, והצליח לשהות שם במשך מספר שבועות, אך לא הצליח לקבל תואר כלשהו – הצלחתו לא התבטאה במצעד השנתי של המדינה. בשוודיה, הצליח להגיע למקום העשרים-ושבעה במצעד האלבומים של המדינה, ובכך עקף את מיקום השיא של אלבומה הקודם Paintings in Yellow, שהגיע למקום השלושים. בנוסף לכך, זכה להצלחה נאה באירופה, כאשר הגיע במצעד האלבומים של היבשת למקום העשרים-וארבעה. בגרמניה זכה Close to Seven להצלחה רבה כאשר הגיע למקום השביעי במצעד האלבומים של המדינה. באוסטריה הגיע למקום העשרים-ושישה במצעד האלבומים של המדינה, תוך שבצרפת זכה להצלחה רבה כאשר הגיע למקום השמונה-עשר במצעד האלבומים של המדינה, אך לא קיבל תואר כלשהו. מידע על האלבום Close to Seven באתר MusicBrainz האלבום Close to Seven באתר Discogs Sandra - Close To Seven, Discogs (באנגלית) Sandra - Don't Be Aggressive, Discogs (באנגלית) Sandra - I Need Love, Discogs (באנגלית) Offizielle Deutsche Charts - Offizielle Deutsche Charts, www.offiziellecharts.de norwegiancharts.com - Sandra - Don't Be Aggressive, norwegiancharts.com Pennanen, Timo., Sisältää hitin : levyt ja esittäjät Suomen musiikkilistoilla vuodesta 1972, Helsingissä: Otava, 2006, ISBN 951-1-21053-X 18 Greatest Hits (The Video), www.sandranet.com 18 Greatest Hits, web.archive.org, ‏2011-10-07 AllMusic | Record Reviews, Streaming Songs, Genres & Bands, AllMusic (באנגלית) Sandra - swisscharts.com, swisscharts.com swedishcharts.com - Discography Sandra, swedishcharts.com "European Top 100 Albums" (PDF). Music & Media. Vol. 9 no. 12. Amsterdam. 1992-03-21. p. 29. Retrieved 2019-08-11. Discographie Sandra - austriancharts.at, austriancharts.at InfoDisc : Tous les Albums classés par Artiste, www.infodisc.fr
לאורנטינו קורטיסו

לאורנטינו (ניטו) קורטיסו כהן (בספרדית: Laurentino "Nito" Cortizo Cohen;‏ נולד ב-30 בינואר 1953) הוא פוליטיקאי פנמי יהודי המכהן כנשיא פנמה. נולד בפנמה סיטי ללאורנטינו קורטיסו ממחוז אורנסה שבגליסיה, ספרד ולאסתר כהן, יהודייה. למד תואר שני במנהל עסקים באוניברסיטת טקסס באוסטין. חבר המפלגה המהפכנית הדמוקרטית (אנ'), השייכת לשמאל-מרכז. בין השנים 1994–2004 כיהן כחבר פרלמנט. בין השנים 2000–2001 כיהן כנשיא האספה הלאומית של פנמה (אנ'). לאחר מכן כיהן כשר לפיתוח חקלאות תחת הנשיא מרטין טוריחוס, אך בשנת 2006 התפטר בעקבות התנגדותו להסכם הסחר עם ארצות הברית. ב-5 במאי 2019 נבחר לנשיאות כשזכה ב-33.27% מהקולות. מדיה וקבצים בנושא לאורנטינו קורטיסו בוויקישיתוף אתר האינטרנט הרשמי של לאורנטינו קורטיסו (בספרדית) לאורנטינו קורטיסו, ברשת החברתית אקס (טוויטר) ביוגרפיה באתר cidob ערך זה הוא קצרמר בנושא פנמה ובנושא פוליטיקאים. אתם מוזמנים לתרום לוויקיפדיה ולהרחיב אותו.